text: वाशिंगटन: अमेरिकी राष्ट्रपति डोनाल्ड ट्रंप ने निक्की हेली, सीमा वर्मा सहित प्रशासन के वरिष्ठ भारतीय अमेरिकी सदस्यों तथा समुदाय के नेताओं के साथ ओवल कार्यालय में दीपावली मनाई. हेली संयुक्त राष्ट्र में अमेरिका की राजदूत हैं. सीमा वर्मा ‘सेंटर्स फॉर मेडीकेयर एंड मेडिकैड सर्विसेज’ की प्रशासक हैं. अजीत पई ‘यूएस फेडरल कम्युनिकेशन्स कमीशन’ के अध्यक्ष हैं. राज शाह मुख्य उप प्रेस सचिव हैं. दीपावली समारोह में ट्रंप प्रशासन की ओर से शामिल लोगों में हेली, सीमा, पई, शाह आदि शामिल थे. इस आयोजन में ट्रंप की बेटी इवांका ट्रंप ने भी हिस्सा लिया.